Езоп
Крадци и петел

Превод от старогръцки: Тодор Сарафов, 1967

chitanka.info

Крадци влезли в една къща, но не намерили нищо друго освен един петел. Взели го и се измъкнали. Когато щели да го колят, той започнал да им се моли да го оставят жив. Изтъквал, че той е полезен на хората, защото ги буди нощем за работа. А крадците му отговорили:

— Та тъкмо затова имаме повече основание да те убием. Нали като будиш хората, ни пречиш да крадем!

Баснята разкрива, че за лошите хора по-противни са тези неща, които за добрите са благодеяния.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.